kardosdrur/scandi-wiki huggingface dataset:
Hæstrupgård

Hæstrupgård er en herregård i Hæstrup Sogn.

Ejere 
 1424 Jens Persen 
 1530 ca. Vogn Pedersen 
 1566 ca. Jesper Vognsen 
 1610 Otte Bildt 
 1625 ca. Daniel Bildt og Jens Bildt 
 1670 Karen Jensdatter Høg 
 1682 Wulf Unger 
 1695 Vibeke Banner 
 Fr. Chr. Giedde 
 1704 Poul Iversen (Wilholt) 
 1723 Otte Poulsen 
 1736 Fr. Kiærskiold 
 1740 Laurs Thorsen 
 1769 Erik Hansen Wilsbech 
 1812 Jens Bøggild og Michael Aagaard 
 1813 Michael Aagaard (eneejer) 
 1819 Thomas Bruun 
 1821 Peder Biering Wilsbech 
 1830 Nicolaj Toft Kabell 
 1849 Adolf Christoffer W. Kabell 
 1856 Hans Schou 
 1858 Peter Michael Stilling 
 1869 Christiane Louise Stilling f. Kirchhoff 
 1885 Axel Stilling og Peter rasmus Krag 
 1896 Niels Chr. Nielsen 
 1906 Otto Chr. Andersen 
 1914 Anders Andersen og Niels Møller Andersen 
 1917 Anders Andersen (eneejer)

Referencer 

Herregårde i Hjørring Kommune
Herregårde i Hjørring Amt
Gård
Kornumgård

Kornumgård var et gods i Brønderslev Sogn, der nu er udstykket.

Ejere 

 1446 ca. Anders Laursen (Bonde) 
 1506 ca. Hans Andersen Bonde 
 Peder Hansen 
 1550 ca. Anders Jensen Kjærulf 
 Jens Andersen Kjærulf 
 1632 Peder Thomsen Galskyt 
 1688 Helmik Pedersen Galskyt 
 1698 Lars Jensen 
 1724 Claus Edv. Ermandinger 
 1758 Johan Vilh. v. Hobe 
 1765 Jesse Poulsen Dytschou 
 1778 Søren Pedersen Thorup 
 1791 Christen Brønnum 
 1803 Jens Larsen Nielsen Graven 
 1822 Jens Mathias Møller 
 1863 Carl Johs. Møller 
 1903 Henrik Vahl Møller 
 1910 Therkild Peter Therkildsen 
 1921 Brønderslev Bank 
 1922 Jens Christen Jensen 
 1929 Knud Knudsen 
 1942 Kaj Johansen 
 1956 fru A. Andersen 
 1957 T. Riis Madsen

Referencer 
 Kort ca. 1940

Herregårde i Hjørring Amt
Herregårde i Brønderslev Kommune
Nibstrup

Nibstrup er en mindre hovedgård i Brønderslev Sogn.

Ejere 

 1454 – ca. Axel Lagesen 
 1470 Movrids Nielsen (Gyldenstierne) 
 1503 – ca. Anna Movridsdatter 
 1545 Movrids Olsen Krognos 
 1550 Eline Mogensdatter Gøye 
 Jens Markorsen (Rodsteen) 
 1590 – ca. Knud Olufsen Brockenhuus 
 1604 Erik Mogensen Kaas 
 Mogens Eriksen Kaas 
 1609 – ca. Christoffer Lunov 
 1624 Magdalene Ahlefeldt 
 1635 – ca. Mogens Eriksen Kaas 
 Johanne Kaas 
 1684 Johan Urne 
 1699 Hans Wolf v. Mühlheim og Axel Jørgensen Arenfeldt 
 1701-06 Axel Jørgensen Arenfeldt 
 1706 Peder Nikolaj Motzfeldt 
 1718 Jesper de Jespersen 
 1744 Claus Edvard Ermandinger 
 1751 Laurs Sørensen Møller 
 1758 Andreas Holgersen Skeel 
 1770 Peder Sørensen Thorup 
 1771 Anne Jørgensdatter 
 1776 Søren Pedersen Thorup 
 1791 Carsten Werchmester Lassen 
 1822 Ide Helvike Birgitte Mollerup 
 1830 Bertel Friis Thorbjørn Riber 
 1836 Carl Christian von Støcken
 1856 Geert Geelmuyden 
 1863 Carl Christian von Støcken
 1873 Hans Peter Høyer 
 1892 Johan Martin Chr. Ankerstjerne 
 1907 Peder Chr. Rask 
 1909 A. og C. Andersen 
 1910 Mikkel Mikkelsen 
 1919 Laurids Jensen og Christen Jensen 
 1920 Jens Jensen 
 1927 Laurids Jensen 
 1933 Aalborg Bys og Omegns Sparekasse 
 1933 Jacob Chr. Jensen 
 1934 Otto Pedersen

Referencer 

Herregårde i Brønderslev Kommune
Herregårde i Hjørring Amt
Christian Birch-Reichenwald

Christian Birch-Reichenwald (født 4. januar 1814 på Blaker Skanse, død 8. juli 1891 i Kristiania) var en norsk politiker og statsråd, far til Peter Birch-Reichenwald.

Birch-Reichenwald blev cand.jur. i 1834, bureauchef i justitsdepartementet i 1837, overflyttedes i 1839 til kirkedepartementet, hvor han i 1841 blev ekspeditionschef. 1847 amtmand i Smålenene, 1855 i Akershus Amt, 1857 tillige stiftamtmand i Kristiania. 1858-61 var han statsråd. Skønt han var regeringens yngste medlem, øvede han megen indflydelse, betragtedes en tid endog som dens egentlige leder. En særlig fremtrædende rolle kom han til at spille ved den nationale holdning, han indtog under de skarpe unionelle brydninger, som striden om statholderpostens ophævelse og rigsaktens revision i hans statsrådstid fremkaldte. Som følge af strid også inden for regeringen om disse vitale spørgsmål tog han afsked. 1869-1889 var han sorenskriver i Aker. Han var medlem af Kristiania kommunestyre 1843-1846 og 1861-1866, og dettes ordfører i 1846 og 1862-1866; i 1848 og i 1854 repræsenterede han Moss, 1862-1866 Kristiania i Stortinget, hvor han 1865-66 var præsident i Lagtinget.

Kilder 
 

Justitsministre fra Norge
Amtmænd fra Norge
Jurister fra Norge
Embedsmænd fra Norge
Stortingsrepræsentanter
Storkors af Sankt Olavs Orden
Storkorskommandører af Nordstjerneordenen
Nordmænd i 1800-tallet
Peter Birch-Reichenwald

Peter Birch-Reichenwald (født 29. november 1843 i Kristiania, død 8. juli 1898 sammesteds) var en norsk statsråd, søn af Christian Birch-Reichenwald.

Birch-Reichenwald blev cand. jur. 1865, praktiserede en tid som højesteretsadvokat og var 1881-89 ekspeditionschef i Justitsdepartementet, 1889-91 var han chef for Arbejdsdepartementet i det 1. Stangske ministerium, blev 1892 kæmner i Kristiania og var i valgperioden 1892-94 en af hovedstadens repræsentanter på Stortinget. 1894-95 var han medlem af Emil Stangs 2. ministerium og chef for Indredepartementet og blev ved sin afgang borgmester i Kristiania.

Kilder 
 

Ministre fra Norge
Jurister fra Norge
Embedsmænd fra Norge
Stortingsrepræsentanter fra Høyre
Borgmestre i Oslo
Kommandører med stjerne af Sankt Olavs Orden
Nordmænd i 1800-tallet
Personer fra Oslo
Emetofobi

Emetofobi er en irrationel angst for opkast. Denne fobi kan også omfatte angst for kvalme, at kaste op i offentlighed, at se opkast eller se andre kaste op.

Referencer

Eksterne henvisninger 
 Slipangsten.dk: Emetofobi

Fobier
Martha Traore

Martha Thomsen Traoré (født 8. januar 1995) er en dansk atlet, som er medlem af Sparta Atletik.

Traore blev som 15-årig bronzemedaljevinder ved de danske mesterskaber i længdespring 2010 med 5,62.

Martha Traore trænes af Anders Møller.

Danske mesterskaber 
  2012 Længdespring-inde 5,71
  2011 Længdespring-inde 5,43
  2011 4 x 200 meter-inde 1,46,28
  2010 Længdespring 5,62

Personlige rekorder 
 100 meter: 12,55 (+0.1) Greve Stadion 19. juni 2010
 Længdespring 6,45 m. Tallinn 2015.
 Længdespring 5,80 m. (-1.8) Østerbro Stadion 4. juni 2010 /5.96w (+2.8) Østerbro Stadion 18. juli 2010

Referencer

Eksterne henvisninger 
 Statletik.dk – Profil – Martha Traore

Atleter fra Sparta Atletik
Længdespringere fra Danmark
Sprintere fra Danmark
Giovanni Battista Tiepolo

Giovanni Battista Tiepolo, også Giambattista Tiepolo (født 5. marts 1696 i Venedig, død 27. marts 1770 i Madrid) var en italiensk maler.

Liv og værker 

Tiepolo, som stod i lære hos maleren Gregorio Lazzarini, arbejdede allerede i 1717 som selvstændig kunstner i Venedig, hvor han fik til opgave at udsmykke kirker og adelspaladser.

Mellem 1750 og 1753 udførte Tiepolo sit mesterværk, nemlig freskoudsmykningen af den fyrstebiskoppelige residens i Würzburg, hvor han blev assisteret af sine sønner Giovanni Domenico og Lorenzo. Disse monumentale freskoværker, med deres lyse farver, gjorde Tiepolo berømt. Han fik bestillinger fra hofferne i Frankrig, England og Rusland. Fra 1762 var han ansat ved det spanske hof og udførte værker til blandt andet Palacio Real i Madrid.

Eksterne henvisninger 

 

Malere fra Italien
Rokokomalere
Prospero Fontana

Prospero Fontana (født 1512 i Bologna, død 1597 i Rom) var en italiensk maler under senrenæssancen. Han var far til Lavinia Fontana og lærer for Ludovico og Agostino Carracci.

Biografi 
Fontana blev født i Bologna og studerede hos Innocenzo da Imola. Senere arbejdede han for Giorgio Vasari og Perin del Vaga. Han betragtes som en tidlig repræsentant for Bolognaskolen. Lorenzo Sabbatini, Orazio Sammachini og Bartolomeo Passerotti var tre af hans vigtigste kolleger.

Hans datter Lavinia Fontana var også en prominent maler, som var mest kendt for at male konventionelle malerier med et religiøst motiv.

Omkring 1550 introducerede Michelangelo ham for pave Julius 3. som portrætmaler, og han tjenestegjorde herefter ved pavens hof.

Efter at have arbejdet i Fontainebleau og i Genova, vendte han tilbage til Bologna og grundlagde en kunstskole, hvor han en kort periode var lærer for Ludovico og Agostino Carracci og i hvilken by han efterlod sig en stor mængde arbejder. Hans altertavle med motivet Kongernes tilbedelse i kirken S. Maria delle Grazie, anses for at være hans største mesterværk, der i sin udformning minder om den stil man kan finde hos Paolo Veronese.

Referencer 
 Artiklen indeholder tekst fra Encyclopedia Britannica (1911), som nu er i public domain

Eksterne henvisninger 

Malere fra Italien
Personer fra Bologna
Anna Magdalena Bach

Anna Magdalena Bach (22. september 1701 i Zeitz som Anna Magdalena Wilcke – 27. februar 1760 i Leipzig) var en tysk sopran og Johann Sebastian Bachs anden hustru.

Hun var yngste datter af den fyrstelige hof- og felttrompeterer i Sachsen-Weißenfels, Johann Kaspar Wilcke. I 1720 kom hun som sopran til hoffet hos fyrst Leopold af Anhalt-Köthen. Der mødte hun Johann Sebastian Bach, som blev kapelmester der i 1717. Den 3. december 1721 blev de gift.

Hendes navn er særlig forbundet med Notenbüchlein für Anna Magdalena Bach, udgivet af Arnold Schering efter  originalen på det preussiske statsbibliotek i Berlin. Det drejer sig egentlig om to notatbøger med musikstykker; bogen fra 1722 indeholder værker af komponistmanden, mens nodebogen fra 1725 også har værker af andre, for det meste ukendte komponister. Hendes "selvbiografi" Die kleine Chronik der Anna Magdalena Bach er fiktiv og er skrevet i 1930 af den engelske forfatterinde Esther Meynell .

Anna Magdalena Bach fødte komponisten følgende børn:

 Christiana Sophia Henrietta (* 1723; † 1726)
 Gottfried Heinrich (* 1724; † 1763)
 Christian Gottlieb (* 1725; † 1728)
 Elisabeth Juliana Friederica, kaldt «Liesgen» (* 1726; † 1781)
 Ernestus Andreas (* 1727; † 1727)
 Regina Johanna (* 1728; † 1733)
 Christiana Benedicta (* 1729; † 1730)
 Christiana Dorothea (* 1731; † 1732)
 Johann Christoph Friedrich (* 1732; † 1795)
 Johann August Abraham (* 1733; † 1733)
 Johann Christian (* 1735; † 1782)
 Johanna Carolina (* 1737; † 1781)
 Regina Susanna (* 1742; † 1809)

Noter

Eksterne henvisninger 
 
 FemBiographie

Sangere fra Tyskland
Sheila C. Bair

Sheila Colleen Bair (født 3. april 1953 i Kansas i USA) er den 19. formand for Federal Deposit Insurance Corporation (FDIC). Den 26. juni 2006 blev hun udnævnt til formand for en femårsperiode, og som medlem af FDICs bestyrelse frem til juli 2013.

I 2008 rangerede Forbes hende som nummer to på listen over verdens mægtigste og mest indflydelsesrige kvinder, kun overgået af Angela Merkel.

Eksterne henvisninger 
 Federal Deposit Insurance Corporation website
 FDIC Biography of Bair 
 New York Times opinion article on dealing with subprime mortgage defaults
 Forbes 100 Most Powerful Women #2 Sheila C. Bair

Personer fra Kansas
Lennart Hyland

Lennart Hyland (24. september 1919 i Tranås (Småland) – 15. marts 1993 i Stockholm), var en svensk journalist og programleder i Sveriges Radio og Sveriges Television. Hyland blev ansat i den daværende Radiotjänst i 1945 og overtog Sven Jerrings rolle som sportsreporter. Han er dog mest kendt som programleder for Hylands hörna, Karusellen, Stora Famnen og andre programmer. Hylands hörna begyndte som radioprogram og blev i 1962 flyttet til fjernsynet. Programmet blev sendt i flere omgange helt frem til 1983.

Eksterne henvisninger 
 

Journalister fra Sverige
Studieværter
Kai Ewans

Kai Peter Anthon Ewans (oprindelig Nielsen) (født 10. april 1906 i Hørsholm, død 3. april 1988) var en dansk kapelmester og jazzmusiker. Han hørte til pionererne indenfor dansk jazz og spillede altsaxofon og klarinet. Allerede som 15-årig blev han professionel musiker og i flere år i 1920'erne spillede han både i Europa og USA.

Da han vendte tilbage til Danmark, begyndte han at spille hos Kai Julian, var fra 1932-1936 medlem af Erik Tuxens orkester, hvorefter han dannede sit eget orkester frem til 1947, i hvilket store navne som Peter Rasmussen, Erik Parker og Henry Hagemann spillede, ligesom udenlandske jazznavne gæsteoptrådte. På sangsiden talte bandet bl.a. Ingelise Rune, Raquel Rastenni og Freddy Albeck.

I 1947 stoppede Kai Ewans karrieren på den musikalske scene, for at begynde et liv som forretningsmand i USA. Fra 1960 til 1964 drev han en restaurant i Beverly Hills sammen med jazzmusikeren Benny Carter og vendte i slutningen af 1960'erne tilbage til København for at spille lidt igen. Han returnerede sidenhen på ny til USA, hvor han til sidst slog sig ned i Connecticut.

Kai Ewans datter er skuespilleren Bonnie Ewans, der medvirkede i Pigen og millionæren. Hendes datter, Vanessa Trump, er gift med Donald Trumps søn, Donald Trump Jr. (separeret i 2018).

Se også 
 Dansk jazz

Litteratur 
 Erik Wiedemann, "Kai Ewans". The New Grove Dictionary of Jazz.

References

Eksterne henvisninger 
 

Jazzmusikere fra Danmark
Personer fra Hørsholm
Orkesterledere
Tæppefald

Tæppefald er en Hercule Poirot – krimi, skrevet omkring 1940, men udgivet i 1975. Den skulle egentlig først være udkommet efter Agatha Christies død, men da hun indså, at hun ikke længere var i stand til at skrive romaner, lod hun den frigive. I denne bog genforenes Poirot og Arthur Hastings, som ikke har været i kontakt med hinanden siden Stumt vidne fra 1937.

Plot 
Poirot efterforsker en vanskelig sag, hvor han er på sporet af "x", en seriemorder, der aldrig efterlader sig spor efter sine ugerninger. Detektiven, der er meget svagelig tilkalder sin gamle ven, Hastings, så denne kan optræde som hans "øjne og ører". 
Hastings egen datter, Judith, er blandt de mistænkte, og Hastings selv gribes af den dystre stemning, hvilket får ham til at planlægge et drab. Den svagelige Poirot har dog gennemskuet ham og forhindrer planens gennemførelse.

Der forekommer flere forbrydelser, inden Poirot dør som følge af komplikationer i forbindelse med et dårligt hjerte, tilsyneladende uden at have opklaret den igangværende sag. Dødsfaldet er imidlertid, ligesom hele plottet i hans sidste sag, mere indviklet end først antaget, og Poirot udpeger den mystiske "x" i et brev, som Hastings modtager efter Poirots død. Poirot havde lovet Hastings, at de før eller senere ville få ram på "x", og han holdt sit løfte.

Efterspil 
Som den eneste fiktive person nogensinde får Poirot sin nekrolog bragt i New York Times, endog på forsiden med overskriften: Hercule Poirot er død: Den berømte Hercule Poirot. Da Poirot næppe kan være født senere end 1860, var han ca. 115 år gammel, da hans død blev kendt. Manuskriptet til Tæppefald er skrevet omkring 2. verdenskrigs udbrud, så forklaringen kan være, at Christie har fortiet dødsfaldet i ca. 35 år for i mellemtiden at kunne gennemgå de sager, der endnu ikke var udgivet. Dette understøttes af, at det første møde på Styles, der foregik i 1916  omtales som for "lidt mere end 20 år siden".

Danske udgaver 
 Forum; 1976
 Forum Krimi (Agatha Christie, nr. 81). 2. udgave; 1977.
 Forum Krimi. 3. udgave; 1987.

Anmeldelser 
En kendt Christie -biografi fremhæver,
": at slutningen på Tæppefald er en af de mest overraskende, Agatha Christie nogensinde frembragte...hvis personernes karakterer havde været mere afrundede, ville Poirots sidste sag have været Christies bedste roman."

Også en anden kritiker mener, at slutningen er "yderst interessant", men at handlingen i øvrigt er "underligt skitseagtig".

Bearbejdning 
I serien Agatha Christie's Poirot med David Suchet i hovedrollen indgår Tæppefald som den sidste af de 75 episoder med premiere i 2013. Denne TV-film er yderst tro mod originalen, bl.a. er store dele af dialogen direkte overført til manuskriptet.

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Romaner fra England
Litteratur i 1975
Krimier
Hercule Poirot bøger
Helle Frederiksen (triatlet)

Helle Houmann Frederiksen (født 5. marts 1981 i Odense) er en dansk triatlet og tidligere svømmer. Hun er medlem af klubben TRI4 og var tidligere i Odense Triathlon Klub. Hun har fire gange vundet det danske mesterskaber på den olympiske distance; 1500 meter svømning, 40 km cykling, 10 km løb og to gange på sprintdistansen; 750 meter svømning, 20 km cykling, 5 km løb.

Helle Frederiksen er tidligere svømmer i Struer Svømmeklub og Holstebro Svømmeclub. Hun har vundet flere danske mesterskaber samt en bronze- og en sølvmedalje ved junior-NM.
Hun var fra 1993 til 1999 på svømmelandsholdet henholdvis årgangs-, junior- og seniorlandsholdet. Hun fik sit gennembrud i svømning i 1995, da hun blev dobbelt dansk mester på 200 og 400 meter medley og blev ved samme lejlighed udtaget til junior-EM.

I 1999 besluttede hun at gå på pension fra elitesport, men efter at have arbejdet som spinningtræner i fem år begyndte hun at savne elitesport og begyndte så småt med triatlon. I 2004 vandt hun en kvindetriathlon, Piger MED Power, i Odense, og i 2005 hun kom på andenpladsen i sprint og på tredjeplads på den olympiske distance på de danske mesterskaber, I 2006 rejste hun til Gold Coast i Australien og begyndte med intensiv træning og vandt samme år det danske mesterskab på olympisk distance. I 2007 vandt hun guldmedalje i både sprint og på den olympiske distance.
Helle Frederiksen har en bachelor i idræt fra Syddansk Universitet (2005) og efter at hun flyttede til Farum har hun taget en Cand.scient.-eksamen i human ernæring på Københavns Universitet (2008).

ITU / ETU løb

Danske mesterskaber 
  2009 olympiske distance
  2008 olympiske distance
  2008 sprintdistansen
  2007 olympiske distance
  2007 sprintdistansen
  2006 olympiske distance
  2006 sprintdistansen
  2005 olympiske distance
  2005 sprintdistansen

Referencer

Eksterne henvisninger 

 
 Helle Frederiksen's Hjemmeside 
 Helle Frederiksen's Tracktime Homepage 
 Tean Copenhagen – Helle Frederiksen 
 Look – Helle Frederiksen 

Triatleter fra Danmark
Svømmere fra Danmark
Personer fra Odense
Kvindelige sportsudøvere
Rannvá Kunoy

Rannvá Kunoy (født 1975 i Tórshavn) er en færøsk kunstner, som er
uddannet på Royal College of Art, London i 2001. Hun er kunstmaler og arbejder også med stenprint.Hun bor og arbejder i London og har bl.a udstillet på Pilar Corrias Gallery, Brown Galleri og Cubitt Gallery, London, Galerie Diana Stigter, Amsterdam og på Færøernes Kunstmuseum, Tórshavn. I 2003 blev hun tildelt et tre-årigt arbejdslegat fra Mentanargrunnur Landsins, Færøerne og modtog i 2004 et legat fra Niels Wessel Bagges Kunstfond, Danmark.
Hendes arbejder er i mega-formater og er "abstrakt". Fladerne er næsten monokrome (ofte rødlige eller orange), og det flyder bogstaveligt talt med tegn på fladen, ofte sorte eller mørke.

Litteratur 
 Kinna Poulsen: Rannva Kunoy, Summaframsýningin 2010, Norðurlandahúsið í Føroyum. Tórshavn 2010, – 85 sider, billeder i farve,  (færøsk og engelsk)

Referencer

Eksterne henvisninger 
 Interview med Rannva Kunoy
 Rannva Kunoy

Malere fra Færøerne
Kunstnere fra Færøerne
Personer fra Thorshavn
FC Honka

FK Honka er en finsk fodboldklub fra Espoo. Efter at være tæt på at gå konkurs i starten af 2000'erne lykkedes det klubben i 2005 at kvalificere sig til den bedste liga for første gang. Her har den etableret sig i toppen, uden at det dog er blevet til nogen titel endnu. Bedste resultat er to andenpladser i ligaen samt to tabte pokalfinaler; den ene efter straffesparkskonkurrence til Tampere United. 

Klubben er desuden kendt for sit store ungdomsarbejde med over 1.000 drengespillere.

Titler 
 Finske mesterskaber (0): 
 Finske pokalturnering (0):

Historiske slutplaceringer

Europæisk deltagelse

Referencer 

Fodboldklubber i Finland
Etableret i 1957
Espoo
Ryttere og hold i Vuelta a España 2010

Liste over ryttere og hold i Vuelta a España 2010

Noter

Se også 
 Vuelta a España 2010

Vuelta a España
Polen Rundt 2010

Polen Rundt 2010 var den 67. udgave af Polen Rundt. Det blev arrangeret fra 1. til 8. august. Løbet startede i Sochaczew og blev afsluttet i Kraków, og Daniel Martin vandt løbet sammenlagt.

Udover de 18 ProTour-hold var Team Poland BGŻ, Vacansoleil, Cervélo TestTeam, BMC Racing Team og Skil-Shimano inviteret til at deltage.

Etaper

1. etape – søndag 1. august: Sochaczew – Warszawa, 175,1 km

2. etape – mandag 2. august: Rawa Mazowiecka – Dąbrowa Górnicza, 240,0 km

3. etape – tirsdag 3. august: Sosnowiec – Katowice, 122,1 km

4. etape – onsdag 4. august: Tychy – Cieszyn, 177,9 km

5. etape – torsdag 5. august: Jastrzębie-Zdrój – Ustroń, 149,0 km

6. etape – fredag 6. august: Oświęcim (Auschwitz) – Bukowina Tatrzańska, 228,5 km

7. etape – lørdag 7. august: Nowy Targ – Kraków, 163,9 km

Resultater

Samlet stilling

Bjergkonkurrencen

Sprintkonkurrencen

Pointkonkurrencen

Eksterne henvisninger 
 

Cykelløb i 2010
2010
Hun døde ung

Hun døde ung (en: Sleeping Murder) er titlen på en Agatha Christie krimi. Romanen beskriver Miss Marples sidste sag og den udkom i 1976, men var skrevet under anden verdenskrig.

Miss Marple må forlade den fiktive landsby St. Mary Mead, hvor hun bor for at følge sporene efter et muligt justitsmord i fortiden. Det lykkes hende at finde den rigtige morder, hvorefter hun kan vende tilbage til sin landsby.

Plot 

Ligesom i forgængeren Nemesis må Miss Marple gå på jagt efter de personer, som var involveret i den for længst afsluttede sag. Hun søger at hjælpe en ung kvinde Gwenda med at opklare, om denne som barn har overværet et drab i det hus, hun netop har købt sammen med sin mand Giles. Det kan dog være farligt at efterforske fortidens synder, og det viser sig, at mindst en af de involverede i den gamle sag forsøger at bringe vidnerne fra dengang til tavshed.

Miss Marple er i usædvanlig god fysisk form sammenlignet med hendes tilstand i Nemesis. Gwenda overværer et teaterstykke, The Duchess of Malfi, som har en rolleliste, der svarer til en opsætning i 1944.  Det er derfor ikke umuligt, at denne sag rent i virkeligheden foregik langt tidligere end udgivelsestidspunktet og ikke var Miss Marples sidste sag.

Henvisninger 

Atmosfæren i Gwenda og Giles' hus er dyster og anspændt og leder tanken hen på Gypsies Acres i Endeløs nat. Der er visse ligheder mellem morderens motiv til sin handling i denne roman og motivet til forbrydelsen i Nemesis. Det er også bemærkelsesværdigt, at oberst Bantry som ifølge Det forstenede ansigt var afgået ved døden i slutningen af 1950'erne, er "genopstået" og lever i bedste velgående. Kronologien i disse sager "kan ikke holde til nærmere undersøgelser".

Anmeldelser 

Hun døde ung udkom få måneder efter Christies død, og den blev straks en bestseller. Anmeldelsen i The Chicago Tribune vurderede, at "Christie gemte det bedste til sidst".  Alle var dog ikke lige begejstrede, bl.a. hed det, at
" Det minder lidt om Ross Macdonald og lyder absolut ikke som årgangs-Christie."

Danske udgaver 
Forum; 1976
Forum Krimi; 1987.
Aschehoug; 2006

Noter

Litteratur 

 Barnard, Robert (1980): A Talent to Decieve, Fontana/Collins
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1976
Romaner fra England
Agatha Christie
Miss Marple bøger